stanford-oval/wikipedia huggingface dataset:
Rod Argent

| Rod Argent |
| --- | --- |
 Argent esiintymässä syyskuussa 2019
Henkilötiedot
Koko nimi:  Rodney Terence Argent
Syntynyt: 14. kesäkuuta 1945 (ikä 79) St Albans, Hertfordshire, Englanti, Yhdistynyt kuningaskunta
Ammatti:  muusikko, laulaja, lauluntekijä, säveltäjä, tuottaja
Muusikko
Laulukielet:  englanti
Aktiivisena:  1958–
Tyylilajit:  pop, rock
Soittimet:  piano, urut
Yhtyeet:  The Zombies, Argent, Ringo Starr & His All-Starr Band
Levy-yhtiöt:  Decca, CBS
Aiheesta muualla
Kotisivut
  [ Muokkaa Wikidatassa ] [ ohje ]  
Rodney Terence ”Rod” Argent (s. 14. kesäkuuta 1945 St Albans, Hertfordshire, Englanti, Yhdistynyt kuningaskunta) on brittiläinen muusikko, laulaja, lauluntekijä, säveltäjä ja tuottaja. Argent tuli tunnetuksi rockyhtyeen The Zombiesin perustajana ja kosketinsoittajana. The Zombiesin hajottua hän perusti yhtyeen Argent. Rod Argent valittiin The Zombiesin jäsenenä Rock and Roll Hall of Fameen maaliskuussa 2019.
Diskografia > Sooloalbumit

Moving Home (1978)
Red House (1988)
Classically Speaking (1998)
Diskografia > Yhteistuotantona tehdyt

Ghosts (1981) (Barbara Thompsonin kanssa)
Metro (1983) (John Dankworthin kanssa)
Second Sight (1984) (Robert Howesin kanssa)
Aiheesta muualla

Kuvia tai muita tiedostoja aiheesta Rod Argent Wikimedia Commonsissa
Matti Hämäläinen (kirjailija)

Matti Hämäläinen (s. 1957) on suomalainen ilmailu- ja sotahistoriasta kirjoittava sotakirjailija.
Teoksia

Kolmen sodan pommittajat : Pommituslentolaivue 42:n sotataival 1940-1944. Koala-kustannus, Helsinki 1998, 3. uus. painos 2002, 4. korj. painos 2007
Finnish Air Force Bomber Squadron 42 - Pommituslentolaivue 42. Finnish Air Force squadrons vol. 1. Koala-kustannus, Helsinki 2000
Pommituslentolaivue 44. Suomen ilmavoimien laivueet osa 2. Koala-kustannus, Helsinki 2003, 2. täyd. painos 2010
Pommituslentolaivue 46. Suomen ilmavoimien laivueet osa 3. Koala-kustannus, Helsinki 2005
Blenheim BL-200 - onnekas pitkänokka : Suomen viimeisen pommikoneen tarina. Minerva, Helsinki 2009
Pommituslentolaivue 48. Suomen ilmavoimien laivueet osa 4. Koala-kustannus, Helsinki 2009
Douglas DC-2 - Hanssin-Jukka : marsalkka Mannerheimin hovikoneen tarina. Minerva, Helsinki 2011, 2. täydennetty laitos 2015, ilmestynyt myös englanniksi nimellä Douglas DC-2 - Hanssin Jukka : the history of Finland's Air Force one. Minerva, Helsinki 2012
Toimitustöitä

Risto Kuusava : Meren ja taivaan runoilija ; toimittanut Matti Hämäläinen. Koala-kustannus, Helsinki 2001
Rubén González Rocha

| Henkilötiedot |
| --- | --- | --- |
Koko nimi: Rubén González Rocha
Syntymäaika: 29. tammikuuta 1982 (ikä 42)
Syntymäpaikka: Compostela, Espanja
Pelipaikka: keskuspuolustaja
Pituus: 187 senttimetriä
Seura
Seura: Osasuna
Pelinumero: 3
Junioriseurat
: Conxo Compostela Real Madrid
Seurat
| Vuodet | Seura | O (M) |
| 2001–2006 2002–2006 2004 2004–2005 2006–2007 2007–2009 2009–2011 2011– | Real Madrid B Real Madrid → Mönchengladbach (laina) → Albacete (laina) Racing Santander Celta Vigo Mallorca Osasuna | 67 (3) 4 (0) 3 (0) 22 (0) 34 (2) 70 (1) 31 (3) 0 (0) |
 Seurajoukkueuran tilastot kattavat vain kansalliset sarjat, päivitetty 29. toukokuuta 2011.
Rubén González Rocha (s. 29. tammikuuta 1982 Santiago de Compostela, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan keskuspuolustaja.
Ura

Rubén on käynnyt läpi Real Madridin junioriakatemian. Ensiesiintymisensä edustusjoukkueessa hän teki 10. toukokuuta 2002 ottelussa Deportivo La Coruña vastaan. Kaikkiaan hän pelasi neljä ottelua edustusjoukkueessa. Kauden 2003–2004 loppupuoliskon hän pelasi lainalla saksalaisessa Borussia Mönchengladbachissa.
Lainasopimukset Rubénin osalta jatkuivat seuraavalla kaudella 2004–2005, kun hän siirtyi Albaceteen tällä kertaa kokonaiseksi kaudeksi. Lainan jälkeen hän palasi Real Madridiin, mutta pelasi koko kauden reservijoukkueessa Segunda Divisiónissa.
Kaudeksi 2006–2007 hän siirtyi pääsarjaseura Racing Santanderiin. Rubén teki ensimmäiset pääsarjamaalinsa kauden aikana Mallorcaa ja Villarrealia vastaan. Joukkue sijoittui kauden päätteeksi lopulta kymmenenneksi. Seuraavaksi kaudeksi hän siirtyi sarjatasoa alempana pelanneeseen Celta Vigoon.
Elokuussa 2009 Rubén siirtyi ilmaisella siirrolla Mallorcaan ja teki joukkueen kanssa 2+1-vuotisen sopimuksen. Kauden aikana hän toimi lähinnä keskuspuolustuspari José Nunesin ja Iván Ramisin varamiehenä. Tästä huolimatta hän onnistui maalinteossa kahdesti otteluissa Valladolidia ja Zaragozaa vastaan. Kolmannen maalinsa kauden aikana hän teki 18. huhtikuuta 2010 kotiottelussa Osasunaa vastaan.
Matti Häll

| Matti Häll> Henkilötiedot |
| --- | --- |
Syntynyt: 29. helmikuuta 1948 (ikä 76) Haukivuori
Kansalaisuus:  suomalainen
Ammatti:  yrittäjä
Muut tiedot
Hallitusjäsenyydet:  Admicom Muurametalot
Matti Kalervo Häll on (s. 29. helmikuuta 1948 Haukivuori) on sarjayrittäjä ja miljonääri. Hän on toiminut yrittäjänä ohjelmistoalalla 70-luvulta lähtien .
Suoritettuaan keskikoulun Häll työskenteli isänsä sähköurakointiyrityksessä ennen kuin aloitti sähköinsinöörin opinnot. Ensimmäinen ohjelmistoalan kosketus tuli vuonna 1979 hänen perustamassaan sähköurakointiyrityksessä, jossa kehitettiin omaa toiminnanohjausjärjestelmää.
Hän perusti ohjelmistoyhtiö Liinos Oy:n vuonna 1988, jonka osake-enemmistön Visma osti vuonna 2002. Häll sai kaupan yhteydessä 4,5 miljoonan euron edestä Visman osakkeita.
Matti Häll perusti Admicomin vuonna 2004, ja toimi sen toimitusjohtajana aina vuoteen 2016 saakka. Häll oli myös yhtiön hallituksen puheenjohtaja vuosina 2004-2021
.
Matti Häll on palkittu Jyväskylän kaupungin ja Jyväskylän Nuorkauppakamarin Alvari-tunnustuspalkinnolla vuonna 2016.
Omaisuus

Häll oli vuonna 2019 suomen 33. pörssirikkain henkilö 74 miljoonan euron pörssivarallisuudellaan.  Hän omistaa Admicomista yli 30 prosenttia (2020). .
Matti Häll lahjoitti vuonna 2021 neljä miljoonaa euroa Jyväskylän yliopiston alkavaan DI-koulutukseen.
Muuta

Häll tuomittiin vuonna 2008 ehdolliseen vankeuteen törkeästä sisäpiiritiedon väärinkäytöstä Liinoksen yrityskauppaan liittyen.
Røstlandet

| Røstlandet |
| --- | --- |
 Røstlandet
 Koordinaatit: 67°31′27″N, 12°06′54″E 
Valtio:  Norja
Lääni:  Nordland
Kunta:  Røst
Pinta-ala:  
 – Maa:  0,6 km²
Väkiluku (2023):  331
 – Väestötiheys:  551,7 as./km²
Infobox OKVirheellinen NIMI-arvo: 
Røstlandet  on taajama samannimisellä saarella Røstin kunnassa Nordlandin läänissä Norjassa. Taajaman pinta-ala on 0,6 neliökilometriä ja asukasluku 331 vuonna 2023.
Ruotsin ralli 1987

|  Ruotsin ralli 1987 |
| --- | --- |
 2. osakilpailu 13 osakilpailusta kaudella 1987. 
Ajankohta:  13. – 14. helmikuuta 1987
Pituus:  27 erikoiskoetta, 402,32 km


Palkintokoroke
Voittaja:   Timo Salonen    Seppo Harjanne  (Mazda Rally Team Europe)
Toinen:   Mikael Ericsson    Claes Billstam  (Martini Lancia)
Kolmas:   Juha Kankkunen    Juha Piironen  (Martini Lancia)
Ruotsin ralli 1987 (viralliselta nimeltään 37. International Swedish Rally) oli rallin maailmanmestaruussarjan kilpailu kaudella 1987. Kilpailu järjestettiin 13. – 14. helmikuuta vuonna 1987 Karlstadissa. Kilpailu oli kauden toinen ja erikoiskokeiden yhteispituus oli 402,32 kilometriä. Kilpailun voitti Timo Salonen Mazdalla: voitto oli ensimmäinen Mazdalle ja Timo Salosen 11. voitto, sekä Salosen viimeinen MM-voitto.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Timo Salonen |  Seppo Harjanne | Mazda 323 4WD | 4:11.00 | 0.0 |  |
| 2. |  Mikael Ericsson |  Claes Billstam | Lancia Delta HF 4WD | 4:11.23 | +0.23 |  |
| 3. |  Juha Kankkunen |  Juha Piironen | Lancia Delta HF 4WD | 4:12.46 | +1.46 |  |
| 4. |  Ingvar Carlsson |  Per Carlsson | Mazda 323 4WD | 4:13.01 | +2.01 |  |
| 5. |  Markku Alén |  Ilkka Kivimäki | Lancia Delta HF 4WD | 4:14.26 | +3.26 |  |
| 6. |  Stig Blomqvist |  Bruno Berglund | Ford Sierra XR 4x4 | 4:14.30 | +3.30 |  |
| 7. |  Per Eklund |  Dave Whittock | Audi Coupé Quattro | 4:14.48 | +3.48 |  |
| 8. |  Kenneth Eriksson |  Peter Diekmann | Volkswagen Golf GTI 16V | 4:15.25 | +4.25 |  |
| 9. |  Bror Danielsson |  Anders Eklind | Audi Coupé Quattro | 4:17.47 | +6.47 |  |
| 10. |  Erik Johansson |  Jan Östensson | Audi Coupé Quattro | 4:18.08 | +7.08 |  |
Lähde:
Røstin lentoasema

| Røstin lentoasema> Røst lufthavn |
| --- | --- |

IATA-koodi:  RET
ICAO-koodi:  ENRS
Koordinaatit:  67°31′40″N, 12°06′12″E
Ylläpitäjä:  Avinor
Valmistumisvuosi:  1986
Korkeus:  3 m
Matkustajamäärä (2022):  12 087
Røstin lentoasema (IATA: RET, ICAO: ENRS) (norj. Røst lufthavn) on Røstin kunnassa Nordlandin läänissä Norjassa sijaitseva vuonna 1986 avattu lentoasema.
Mats Gustafsson

| Mats Gustafsson |
| --- | --- |

Henkilötiedot
Syntynyt: 29. lokakuuta 1964
Muusikko
Tyylilajit:  jazz
Soittimet:  saksofoni
Levy-yhtiöt:  Rune Grammofon 
Aiheesta muualla
www.matsgus.com
  [ Muokkaa Wikidatassa ] [ ohje ]  
Mats Olof Gustafsson (s. 29. lokakuuta 1964) on ruotsalainen jazzmuusikko ja -saksofonisti, joka edustaa skandinaavista free jazz -skeneä.
Diskografia

1988	 	Saw	 -	                                Radium
1990	 	Try Me	 	-                                Blue Tower
1991	 	Nothing to Read	 -	                        Blue Tower
1992	 	Sometimes Crosswise	- 	                Moers
1993	 	Vario - 34	 	-                        Edition Explico/Blue Tower
1995		Blow Horn	   -                             Okka Disk
1995	 	For Don Cherry	    -              	        Okka Disk
1995		You Forget to Answer	- 	                Maya
1996	 	Batuto	 	-                                Random Acoustics
1996	 	Impropositions	 -	                        Phono Suecia
1997		Frogging	 	         -               Maya
1997		Mouth Eating Trees and Related Activities    -   Okka Disk
1998	 	Parrot Fish Eye	 	            -            Okka Disk
1999		The Education of Lars Jerry	 	-        Xeric
1999	 	Gushwachs	 	             -           Harmonia Mundi
1999		Sticky Tongues & Kitchen Knives	 	-        Xeric
2000		Windows: The music of Steve Lacy-	 	Blue Chopsticks
2000	 	Port Huron Picnic	 	-                Spool
2001		Hidros One [live]	 	-                Caprice
2001		She Knows...	 	     -                   Crazy Wisdom
2001		The Thing	 	   -                     Crazy Wisdom
2002	 	Dat	 	           -                     Universal Jazz
2002		I Love It When You Snore	- 	        Smalltown Supersound
2004	 	Solos for Contrabass Saxophone	- 	        Table of the Elements
2005	 	Garage	 	         -                       Small Town Super Sound
2005	 	Live at Bla'	 	-                        Small Town Super Sound
2005		Blues	 	   -                             Atavistic
2007	 	Words on the Floor	- 	                Smalltown Supersound
2008	 	Immediate Sound	 	-                        Smalltown Superjazz
2008		The Vilnius Explosion	- 	                NoBusiness
Aiheesta muualla

Wikimedia Commonsissa on kuvia tai muita tiedostoja aiheesta .
Gustafssonin kotisivut (englanniksi)
http://www.shef.ac.uk/misc/rec/ps/efi/mgustafs.html (Arkistoitu – Internet Archive) (1999) sis. diskografian (englanniksi)
J. Guthartz: discography and index of compositions (2000). (englanniksi)
Mats Gustafsson, Oslo Jazzfestival 2016
Rubén Darío

Félix Rubén Garcia Sarmiento (18. tammikuuta 1867 – 6. helmikuuta 1916), taiteilijanimeltään Rubén Dario oli nicaragualainen runoilija, journalisti ja diplomaatti. Darío johti modernismo-suuntausta ja on merkittävimpiä espanjankielisiä runoilijoita.
Darío sai vaikutteita kirjoittamiseensa eurooppalaisilta symbolisteilta. Hän uudisti espanjan kieltä ja kehitti 15-tavuisen "vapaan sonetin" säelajin..
Suomennettuja runoja

Lähde:
"J. Enrique Rodolle" (A J[ose] Enrique Rodo) ja "Sonatina" (suom. Saima Harmaja) teoksessa Espanjan ja Portugalin kirjallisuuden kultainen kirja (WSOY, 1954).
"Sonatina" suom. Saima Harmaja, teoksessa: Espanjan ja Portugalin kirjallisuuden kultainen kirja (WSOY, 1954)
"Runoilijat! Jumalan tornit!" (¡Torres de Dios! ¡Poetas!, suom. Aale Tynni) teoksessa  Tuhat laulujen vuotta (WSOY 1957 ja 2004).
Aiheesta muualla

Kuvia tai muita tiedostoja aiheesta Rubén Darío Wikimedia Commonsissa
Lisää luettavaa aiheesta Rubén Darío on Wikiaineistossa
Ryhmätuhkelo

| Ryhmätuhkelo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Lycoperdaceae
Suku::  Ryhmätuhkelot Apioperdon
Laji::  pyriforme
Kaksiosainen nimi
 Apioperdon pyriforme  (Schaeff.) Vizzini 
Katso myös
   Ryhmätuhkelo Commonsissa 
Infobox OKNimi-testi OK: 
Ryhmätuhkelo (Apioperdon pyriforme, syn. Lycoperdon pyriforme) on puna- tai kellanruskea päärynämäinen ryhmätuhkelolaji, joka kasvaa yleisenä koko Suomessa. Se on pahan hajunsa vuoksi huono ruokasieni. Syötävä vain kun sisusta on valkoinen ja kiinteä. Malto muuttuu sienen eläessä aluksi nestemäiseksi kellanvihreäksi, sitten oliivinruskeaksi ja lopulta pöliseväksi mustaksi itiömassaksi. Se kasvaa useimmiten lehtipuiden kannoilla suurina ryhminä.  Lähisukulainen on känsätuhkelo.
Ryan Maki

| Ryan Maki |
| --- | --- |

Henkilötiedot
Syntynyt: 23. huhtikuuta 1985 (ikä 39) Medford, New Jersey
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  186 cm
Paino:  94 kg
Seura
Seura:  Hannover Scorpions
Sarja:  DEL
Pelaajaura
Pääsarjaura:  2010–
Aik. seurat:  Harvardin yliopisto (NCAA) Milwaukee Admirals (AHL)
NHL-varaus:  176. varaus, 2005 Nashville Predators
Ryan Maki (s. 23. huhtikuuta 1985 Medford, New Jersey) on yhdysvaltalainen jääkiekkoilija.
Ura

Maki oli mukana Yhdysvaltojen kansallisessa jääkiekon kehitysohjelmassa vuosina 2001–2003 ja pelasi Yhdysvaltojen alle 17- ja 18-vuotiaitten maajoukkueissa. Vuonna 2003 hän siirtyi pelaamaan jääkiekkoa Harvardin yliopistoon. Nashville Predators varasi hänet vuoden 2005 NHL:n varaustilaisuudessa vuorolla 176. Maki jatkoi Harvardissa pelaamista vielä kaksi vuotta, ennen kuin siirtyi keväällä 2007 Nashvillen farmijoukkue Milwaukee Admiralsiin, jossa pelasi 4 peliä. Heinäkuussa 2007 hän teki Nashvillen kanssa kaksivuotisen sopimuksen, mutta pelasi sopimuksen aikana ainoastaan Milwaukeessa.
Heinäkuussa 2009 Maki teki uuden kaksisuuntaisen sopimuksen Nashvillen kanssa. Kaudeksi 2010–2011 hän siirtyi DEL-liigassa pelaavaan Hannover Scorpionsiin.
Maki on pelityyliltään voimahyökkääjä.
Ruokojärvi (Juva)

| Ruokojärvi |
| --- | --- |
Maanosa:  Eurooppa
Valtiot:  Suomi
Maakunnat:  Etelä-Savo
Kunnat:  Juva
Koordinaatit:  61°47′23″N, 27°55′32″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Tylttyjoki
Järvinumero:  04.116.1.004
Mittaustietoja
Pinnankorkeus:  95,4 m 
Rantaviiva:  13,49 km 
Pinta-ala:  1,65 km² 
Tilavuus:  0,00862 km³ 
Keskisyvyys:  5,2 m 
Suurin syvyys:  19,7 m 
Saaria:  1
 fiRuokojärvi 
Ruokojärvi on muodoiltaan ja syvyyssuhteiltaan varsin epäyhtenäinen järvi Juvan eteläosassa Etelä-Savon maakunnan keskiosassa. Sen pinta-ala on 1,7 neliökilometriä. Etäisyys Mikkelistä on 35 kilometriä itäkoilliseen. Ruokojärven lounaisrannalla on Kirkkokiviksi kutsuttuja kookkaita siirtolohkareita, joita pidetään muinaisena uhripaikkana.
Maantiede

Ruokojärven pituus etelästä pohjoiseen on 3,1 kilometriä. Järvi koostuu eteläisestä altaasta ja pohjoisesta altaasta. Eteläinen allas on kapea ja useat pienet lahdet tekevät sen rantaviivan mutkaiseksi. Pohjoinen allas on eteläistä allasta laajempi, leveämpi ja syvempi. Suurimpia niemiä ovat Koveronniemi, Uitonniemi ja Leskelänniemi. Noin viidesosa Ruokojärvestä on enintään metrin syvyinen ja niin ikään noin viidesosa on vähintään kymmenen metrin syvyinen. Syvin kohta, 20 metriä, sijaitsee pohjoisen altaan kaakkoiskolkassa. Siitä luoteeseen ulottuu noin puolitoista kilometriä pitkä vyöhyke, jonka syvyys on vähintään kymmenen metriä. Eteläisen altaan pohjoisosassa on 12 metrin syvänne. Pohjoisen altaan syvänteen länsipuolella Uitonsalmen kohdalla on laaja matalikko.
Ruokojärven ainoa saari on pohjoisen altaan eteläosassa sijaitseva noin 40-aarinen nimetön saari. Ruokojärven rannat ovat laajalti metsää, Uitonniemellä on myös suota. Pohjoisrannalla sijaitsee peltoalue. Järven länsipuolella sijaitsee Hitjuksenjärvi ja luoteispuolella Kankaisjärvi. Järviä erottavat kannakset ovat kapeimmista kohdistaan alle sata metriä leveitä. Kannasten halki kulkee yhdystie 15156.
Ruokojärvi laskee järven lounaiskolkasta alkavaa Tylttyjokea etelään Ohmonlampeen (87,8 metriä mpy), josta virta vie Huosiosjokea etelään Luonteriin (75,8 metriä mpy).
Ruokojärven vesitilavuus on 8 621 000 kuutiometriä.
Ruokojärvi (04.116.1.004) kuuluu Huosiosjoen-Tylhyjoen valuma-alueeseen (04.116), joka on kolmannen jakovaiheen vesistö Vuoksen vesistössä (04). Toinen jakovaihe on Ala-Saimaan alue (04.11) ja ensimmäinen on Suur-Saimaan alue (04.1). Virmajoen valuma-alueeseen kuuluu 86 vähintään hehtaarin laajuista järveä. Viisi laajinta ovat Virmajärvi, Rautjärvi, Vanosenjärvi, Vieruvanjärvi ja Kaukheimonen.
Saint-Georges-sur-Loire

| Saint-Georges-sur-Loire |
| --- | --- |
 Kaupungintalo
 vaakuna
 Saint-Georges-sur-Loire
 Koordinaatit: 47°24′36″N, 0°45′40″W 
Valtio:  Ranska
Alue:  Pays de la Loire
Departementti:  Maine-et-Loire
Arrondissementti:  Angers
Pinta-ala:  
 – Kokonaispinta-ala:  33,4 km²
Väkiluku (2017):  3 610 
 – Väestötiheys:  108 as./km²
Kunnan numero:  49283
 
 Kunnan kotisivut 
Infobox OKVirheellinen NIMI-arvo: 
Saint-Georges-sur-Loire on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Loirejoen varrella, noin 19 kilometriä Angers'n kaupungista länteen.
Château de Serrant
Kunnan nähtävyyksiin kuuluu keskiaikaisen linnoituksen paikalle rakennettu linna Château de Serrant. Nykyisen renessanssilinnan rakentaminen aloitettiin 1500-luvulla, ja lopulta usean omistajavaihdon jälkeen se valmistui noin sata vuotta myöhemmin alkuperäisen suunnitelman mukaan. 1600-luvulla valmistui myös arkkitehti Jules Hardouin-Mansartin suunnittelema linnan kappeli. Vuonna 1749 linnan osti Ranskaan karkotettu irlantilainen laivanvarustaja Walsh, joka rakennutti linnan ympärille englantilaisen maisemapuutarhan. Vuonna 1830 Valentine Walsh de Serrant meni naimisiin La Trémoïllen herttuan kanssa, ja siitä lähtien linna on kuulunut tämän Ranskan vanhimpiin kuuluvan suvun hallintaan.
Aiheesta muualla

Kuvia tai muita tiedostoja aiheesta Saint-Georges-sur-Loire Wikimedia Commonsissa
Meidän kesken (vuoden 1983 elokuva)

| Meidän kesken> Coup de foudre |
| --- | --- |

Ohjaaja:  Diane Kurys
Käsikirjoittaja:   Diane Kurys  Alain Le Henry 
Perustuu:  Diane Kurysin ja Olivier Cohenin teokseen
Tuottaja:  Ariel Zeitoun
Säveltäjä:  Luis Bacalov
Kuvaaja:  Bernard Lutic
Leikkaaja:  Joële Van Effenterre
Pääosat:   Miou-Miou  Isabelle Huppert 
Valmistustiedot
Valmistusmaa:  Ranska
Tuotantoyhtiö:   Partner’s Production  Alexandre Films  Hachette Première  Films A2  SFPC 
Levittäjä:  Gaumont Netflix
Ensi-ilta:   1983-4-66. huhtikuuta 1983 (Ranska)  
Kesto:  110 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Meidän kesken (ransk. Coup de foudre) on vuonna 1983 ensi-iltansa saanut Diane Kurysin ohjaama ranskalainen elämäkerrallinen draamaelokuva, jonka pääosissa ovat Miou-Miou ja Isabelle Huppert. Elokuva on omaelämäkerrallinen ja perustuu Diane Kurysin vanhempien elämään; elokuvan käsikirjoituksen laativat Kurys ja Alain Le Henry. Ariel Zeitoun oli elokuvan tuottajana.
Meidän kesken oli ehdokkaana muun muassa parhaan elokuvan Césarin ja parhaan vieraskielisen elokuvan Oscarin saajaksi.
Juoni

Vuoden 1942 miehitetyssä Ranskassa Belgiasta kotoisin oleva nuori juutalaisnainen Léna (Isabelle Huppert) avioituu ranskalaisen sotilaan Michelin (Guy Marchand) kanssa välttääkseen karkotuksen Saksaan. Samaan aikaan toinen nuori nainen, Madeleine (Miou-Miou), avioituu Raymond-nimisen (Robin Renucci) taiteilijan kanssa. Raymond kuitenkin pian kuolee, ja Ranskan vapautuksen aikana Madeleine tapaa Costa-nimisen miehen (Jean-Pierre Bacri), jonka kanssa hän avioituu.
Vuoden 1952 Lyonissa Léna ja Madeleine tapaavat sattumalta lastensa koululla ja huomaavat, että heidän välilleen syntyy välitön viehtymys toisiaan kohtaan. He alkavat viettää yhä enemmän aikaa yhdessä ja tehdä tulevaisuudensuunnitelmia. Samalla kun heidän ystävyytensä syvenee, molemmat naiset alkavat etääntyä aviomiehistään.
Tuotanto

Meidän kesken kuvattiin Rivesaltesin kunnassa Pyrénées-Orientalesissa, Frépillonin kunnassa Val-d’Oisessa ja Lyonin kaupungissa Rhônessa Ranskassa. Elokuvan tuotantoyhtiöinä olivat Partner’s Production, Alexandre Films, Hachette Première, Films A2 ja SFPC.
Julkaisu ja vastaanotto

Meidän kesken sai ensi-iltansa Ranskassa 6. huhtikuuta 1983 ja oli Gaumontin levittämä. Elokuva keräsi Ranskassa teatterikierroksensa aikana 1 631 269 katsojaa ja tuotti Yhdysvalloissa 3 974 975 dollarin lipputulot. Elokuva esitettiin myös muun muassa vuoden 1983 Toronton elokuvajuhlilla Kanadassa. Suomessa Meidän kesken ei saanut teatteriensi-iltaa, mutta televisioensi-iltansa se sai Yle TV2 -kanavalla 21. marraskuuta 1987.
Rotten Tomatoes -sivuston mukaan 100% kriitikoista on antanut elokuvalle positiivisen arvosanan 8,4/10 keskiarvolla. Tulos perustuu kuuteen arviointiin. 914 käyttäjästä 87% on antanut elokuvalle positiivisen arvosanan 3,6/5 keskiarvolla. Internet Movie Databasen 1 258 käyttäjää on antanut elokuvalle keskiarvon 7,5/10.
Meidän kesken julkaistiin Yhdysvalloissa DVD:lle 24. marraskuuta 1998 ja Ranskassa 14. huhtikuuta 2004.
Vuonna 2004 The New York Timesin kriitikot valitsivat elokuvan yhdeksi kaikkien aikojen tuhannesta parhaasta maailmassa.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas / ehdokkaat | Palkinnot ja ehdokkuudet> Tulos |
| --- | --- | --- | --- |
| César | Paras elokuva | Diane Kurys | Ehdokkuus |
| César | Paras naispääosa | Miou-Miou | Ehdokkuus |
| César | Paras miessivuosa | Guy Marchand | Ehdokkuus |
| César | Paras alkuperäinen käsikirjoitus | Diane Kurys Alain Le Henry | Ehdokkuus |
| Oscar | Paras vieraskielinen elokuva | Meidän kesken | Ehdokkuus |
| National Society of Film Critics | Paras elokuva | Meidän kesken | Ehdokkuus |
| National Academy of Cinema | Paras elokuva | Diane Kurys | Voitto |
| San Sebastiánin elokuvajuhlien Kultainen simpukka | Paras elokuva | Diane Kurys | Voitto |
| San Sebastiánin elokuvajuhlien FIPRESCI | Rohkein elokuvahanke | Diane Kurys | Voitto |
| Chicagon elokuvajuhlien Kultainen Hugo | Paras elokuva | Diane Kurys | Ehdokkuus |
Aiheesta muualla

Meidän kesken Internet Movie Databasessa (englanniksi)
Meidän kesken Elonet.
Meidän kesken AllMoviessa. (englanniksi)
Meidän kesken AlloCinéssä (ranskaksi)
Meidän kesken UniFrancessa (ranskaksi)
Meidän kesken Rotten Tomatoes -sivustolla (englanniksi)
Saint-Georges-Buttavent

| Saint-Georges-Buttavent |
| --- | --- |
 Kunnantalo
 Saint-Georges-Buttavent
 Koordinaatit: 48°18′36″N, 0°41′40″W 
Valtio:  Ranska
Alue:  Pays de la Loire
Departementti:  Mayenne
Arrondissementti:  Mayenne
Pinta-ala:  
 – Kokonaispinta-ala:  36,9 km²
Väkiluku:  1 418 
 – Väestötiheys:  38 as./km²
Kunnan numero:  53219
 
 Kunnan kotisivut 
Infobox OKVirheellinen NIMI-arvo: 
Saint-Georges-Buttavent on kunta läntisessä Ranskassa Mayennen departementissa Pays de la Loiren alueella.
Fontaine-Danielin rakennuksia
Kunnan kylistä Fontaine-Danielin kylä on kasvanut vuonna 1205 perustetun sisterssiläisluostarin maille. Luostari paloi vuonna 1793, jonka jälkeen luostarin jäljelle jääneet rakennukset myytiin tekstiilialan valmistajille tehdastiloiksi.
Aiheesta muualla

Kuvia tai muita tiedostoja aiheesta Saint-Georges-Buttavent Wikimedia Commonsissa